Julianna Peña

Julianna Nicole Peña (19. elokuuta 1989 Spokane, Washington) on yhdysvaltalainen vapaaottelija. Peña on entinen ja kaksinkertainen UFC:n naisten kääpiösarjan mestari.

Ura
Peña otteli uransa ensimmäisen ammattilaisottelun toukokuussa 2009, jolloin hän voitti Raylene Harveyn. Peña voitti vielä kahdesti vuonna 2009, kun hän voitti ensin elokuussa Robyn Dunnen ensimmäisen erän tyrmäysvoitolla ja joulukuussa Stephanie Webberin. Joulukuussa 2011 hän voitti Rachael Swatezin. Uransa ensimmäisen tappion Peña koki huhtikuussa 2012, kun hön hävisi Sarah Morasille. Hän hävisi myös DeAnna Bennettille yksimielisellä päätöksellä helmikuussa 2013. Elokuussa 2013 ilmoitettiin, että Peña osallistuu Ultimate Fighterin 18. tuotantokaudelle. Peña eteni tuotantokauden loppuotteluun voitettuaan ensin Gina Mazanyn, jonka jälkeen hän voitti Shayna Baszlerin toisen erän luovutusvoitolla. Loppuotteluun hän eteni voitettuaan Sarah Morasin toisen erän luovutusvoitolla. Loppuottelussa hän voitti Jessica Rakoczyn ensimmäisen erän teknisellä tyrmäyksellä. Näin hänestä tuli sarjan historian ensimmäinen naisvoittaja. Peñan piti otella ensimmäinen varsinainen UFC-ottelu maaliskuussa 2014 UFC 171 -tapahtumassa Jéssica Andradea vastaan, mutta hän kärsi harjoituksissa polvivamman, joka vaati leikkaushoitoa.

Peña otteli ensimmäisen kerran varsinaisessa UFC-tapahtumassa huhtikuussa 2015, jolloin hän kohtasi Milana Dudievan. Hän voitti ottelun ensimmäisen erän tyrmäysvoitolla. Hän sai voitostaan myös ylimääräisen 50 tuhannen dollarin suorituspalkinnon. Hän otteli vuoden 2015 aikana vielä uudestaan elokuussa, kun hän kohtasi UFC 192:ssa Jessica Eyen. Peña voitti ottelun yksimielisellä päätöksellä. Vuoden 2016 ainoassa ottelussaan hän voitti Cat Zinganon yksimielisellä päätöksellä. Ottelu käytiin UFC 200 -tapahtumassa. Tammikuussa 2017 Peña hävisi Valentina Ševtšenkolle toisessa erässä luovutusvoitolla. Lokakuussa 2017 Peña ilmoitti olevansa raskaana ja pitävänsä taukoa ottelemisesta. 

Peña teki paluun UFC-kehään heinäkuussa 2019 Nicco Montañoa vastan. Peña voitti ottelun yksimielisellä päätöksellä. Seuraavan kerran Peña otteli lokakuussa 2020 Germaine de Randamiea vastaan. Randamie voitti ottelun toisessa erässä luovutusvoitolla. Tammikuussa 2021 UFC 257:ssa Peña voitti Sara McMannin kolmannessa erässä luovutusvoitolla. Peñan piti otella UFC 265:ssa Amanda Nunesia vastaan kääpiösarjan mestaruudesta. Ottelu kuitenkin jouduttiin siirtämään Nunesin COVID-19-tartunnan takia. Mestaruusottelu käytiin lopulta UFC 269:ssa joulukuussa 2021. Peña voitti ottelun toisessa erässä. Peñan voiton todennäköisyys arvioitiin etukäteen pieneksi. Uusintaottelussa UFC 277:ssa Nunes voitti Peñan yksimielisellä päätöksellä.

Ammattilaisottelut
 Tulos Tilasto Vastustaja Tyyli Tapahtuma Päivämäärä Erä Aika Paikka HuomautuksiaTappio  12–6 Kayla HarrisonLuovutus (kimura)UFC 3168. kesäkuuta 2025 2 4:55 NewarkUFC:n naisten kääpiösarjan mestaruusottelu Voitto 12–5 Raquel PenningtonPäätös (hajaäänituomio)UFC 3076. lokakuuta 2024 5 5:00 Salt Lake CityUFC:n naisten kääpiösarjan mestaruusottelu Tappio 11–5 Amanda NunesPäätös (yksimielinen)UFC 27731. heinäkuuta 2022 5 5:00 DallasUFC:n naisten kääpiösarjan mestaruusottelu Voitto 11–4 Amanda NunesLuovutus (takakuristus)UFC 26912. joulukuuta 2021 2 3:26 Las VegasUFC:n naisten kääpiösarjan mestaruusottelu. BonuspalkkioVoitto 10–4 Sara McMannLuovutus (takakuristus)UFC 25724. tammikuuta 2021 3 3:39 Abu DhabiTappio 9–4 Germaine de RandamieTekninen luovutus (giljotiini)UFC on ESPN: Holm vs. Aldana4. lokakuuta 2020 3 3:25 Abu DhabiVoitto 9–3 Nicco MontañoPäätös (yksimielinen)UFC Fight Night: de Randamie vs. Ladd14. heinäkuuta 2019 3 5:00 SacramentoTappio 8–3 Valentina ŠevtšenkoLuovutus (käsilukko)UFC on Fox: Shevchenko vs. Peña29. tammikuuta 2017 2 4:29 DenverVoitto 8–2 Cat ZinganoPäätös (yksimielinen)UFC 20010. heinäkuuta 2016 3 5:00 Las VegasVoitto 7–2 Jessica EyePäätös (yksimielinen)UFC 1924. lokakuuta 2015 3 5:00 HoustonVoitto 6–2 Milana DudievaTekninen tyrmäys (lyönnit ja kyynerpäät)UFC Fight Night: Mendes vs. Lamas5. huhtikuuta 2015 1 3:59 FairfaxBonuspalkkioVoitto 5–2 Jessica RakoczyTekninen tyrmäys (lyönnit)The Ultimate Fighter: Team Rousey vs. Team Tate Finale1. joulukuuta 2013 1 4:59 Las VegasUFC-debyytti 
https://www.sherdog.com/fighter/Julianna-Pena-50883

Lähteet

Luokka:Yhdysvaltalaiset vapaaottelijat
Luokka:Vuonna 1989 syntyneet
Luokka:Elävät henkilöt